b'\n_START_ARTICLE_\nDing\xc4\x99s pasaulis: Juros periodo parkas\n_START_SECTION_\nSiu\xc5\xbeetas\n_START_PARAGRAPH_\nFilmas prasideda prab\xc4\x97gus ketviriems metams nuo pirmajame filme vaizduojam\xc5\xb3 \xc4\xafvyki\xc5\xb3. Nors Nublaro saloje dinozaur\xc5\xb3 neliko, ta\xc4\x8diau bandymams naudotoje gretimoje Sornos saloje susiformavo pirmyk\xc5\xa1\xc4\x8di\xc5\xb3 gyv\xc5\xabn\xc5\xb3 bendrija. Daktaras Janas Malkolmas ir Sarah Harding i\xc5\xa1vyksta \xc4\xaf sal\xc4\x85 tyrin\xc4\x97ti dinozaur\xc5\xb3. Slap\xc4\x8diai su jais i\xc5\xa1vyksta ir j\xc5\xb3 dukra Kelly Curtis. Kartu vyksta ir filmavimo grup\xc4\x97, kuri filmuos film\xc4\x85 apie dinozaurus. Ta\xc4\x8diau netrukus \xc4\xaf sal\xc4\x85 \xc4\xafsiver\xc5\xbeia naujausia technika ginkluoti InGen kompanijos med\xc5\xbeiotojai, kurie siekia i\xc5\xa1ve\xc5\xbeti dinozaurus \xc4\xaf zoologijos sod\xc4\x85. Per InGen ir Malkolmo komandos susid\xc5\xabrim\xc4\x85 daugelis \xc4\xafrengim\xc5\xb3 sunaikinama ir \xc5\xbemon\xc4\x97s drauge priversti keliauti \xc4\xaf apleist\xc4\x85 buvusi\xc4\x85 mokslin\xc4\x99 baz\xc4\x99 kviestis pagalbos. \xc5\xbdygeivius kelion\xc4\x97je puldin\xc4\x97ja \xc4\xafvair\xc5\xabs dinozaurai. Netrukus \xc5\xbemon\xc4\x97s i\xc5\xa1gelb\xc4\x97jami. Malkolmo komanda gr\xc4\xaf\xc5\xbeta namo, tuo tarpu med\xc5\xbeiotojai pagauna tiranozaur\xc4\x85 ir laivu gabena \xc4\xaf San Dieg\xc4\x85. Jie taip pat pagauna ir jaunikl\xc4\xaf, kuri gabena l\xc4\x97ktuvu._NEWLINE_Filmas toliau t\xc4\x99siamas nevaldomam laivui \xc4\xafsir\xc4\x97\xc5\xbeus \xc4\xaf uost\xc4\x85. I\xc5\xa1 laivo i\xc5\xa1sivaduoja tiranozauras ir ima siaubti miest\xc4\x85. Malkolmas i\xc5\xa1vaduoja jaunikl\xc4\xaf i\xc5\xa1 InGen ir jo pagalba atvilioja tiranozaur\xc4\x85 atgal prie laivo.'